**DMS Banská Bystrica** počas tohto funkčného obdobia sídlil v prenajatých priestoroch na Hornej ulici. Do júna 2014 ho riadila Jana Krížová a odvtedy je poverený jeho riadením tajomník MS Marek Hanuska. Do jeho pôsobnosti patria okresy Banská Bystrica, Žiar nad Hronom, Žarnovica a Banská Štiavnica. V týchto okresoch sú najaktívnejšími MO Banská Bystrica a Žarnovica, s ktorými dom významne spolupracuje. Pri dome pracuje zmiešaný spevácky zbor Collegium Cantus. Dom sa vo svojej činnosti zameriava na organizovanie výročí národných dejateľov a udalostí na národnej úrovni. Príkladom je 220. výročie narodenia Karola Kuzmányho, či Vatra zvrchovanosti pri 25. výročí deklarácie. DMS sa zameriava aj na prácu s mládežou. Participuje na významných podujatiach Matice slovenskej v iných regiónoch. Raz ročne sa organizuje pracovná porada všetkých predsedov MO MS patriacich pod dom Banská Bystrica a jeho OP MS. Dôležitá je činnosť Združenia škôl s vyučovaním regionálnej výchovy, ktoré pracovali do roku 2014 pod záštitou DMS. Do územnej **pôsobnosti DMS Banská Bystrica patria tri oblastné pracoviská, a to Brezno, Hrušov – Veľký Krtíš a Zvolen.**

**OP MS Brezno** pôsobí v okrese Brezno a tradične organizuje Chalupkovo Brezno (novinkou je aj detská kategória), okresný šachový turnaj, podujatie pri Lipke ústavy, cyrilo-metodský koncert a podujatia viažuce sa k regionálnym i celonárodným tradíciám a osobnostiam. Najaktívnejšie MO MS v okrese sú Brezno, Valaská, Čierny Balog, Pohorelá. Vedúcimi OP MS boli Tereza Falťanová a Mária Horáčková. Medzi najvýznamnejšie aktivity **OP MS Hrušov** pôsobiaceho v okrese Veľký Krtíš patrí každoročný folklórny festival Hontianska paráda, Škultétyho rečňovačky, Autobus dobrej vôle, Dni role, Pochod vďaky a pod. Organizuje aj činnosť folklórnych súborov a ochotníckych divadiel v regióne Mimoriadne aktívne sú MO MS Hrušov, Veľký Krtíš, Bušince, Čelovce. Vedúcim OP MS bol počas celého obdobia Ján Brloš od roku 2015 aj predseda KR MS. **OP MS Zvolen** spravuje MO MS v okresoch Zvolen, Detva, Krupina. Dlhoročným vedúcim OP MS bol Branislav Husár a počas posledného roka sa stal jeho nástupcom Ondrej Baranec. Mimoriadne aktívne sú MO MS Zvolen, Sebechleby, Zvolenská Slatina, Hriňová. Oblastné pracovisko spolupracuje s mestom Zvolen pri výročných národných podujatiach. Napríklad Národný výstup na Pustý hrad.

**Vo funkcii riaditeľa Domu MS Bratislava v období rokov 2014 až 2017 po odchode p. D. Suchej,** pôsobili traja riaditelia, a to p. Bachleda, p. J. Šimonovič a v októbri 2017 sa stal riaditeľom p. J. Bača. Po jeho nástupe sa výrazným spôsobom zaktivizovala činnosť KR MS BK a spolupráca s MO MS. Z akcií nadregionálneho, celonárodného významu, ktoré organizoval Dom MS Bratislava na jar v roku 2016 pod vedením p. J. Šimonoviča, sa uskutočnili Národné slávnosti na Devíne. Toto významné podujatie pripomínajúce si výstup štúrovcov na Devín, je najtradičnejším a najvýznamnejším podujatím tohto DMS. Národné slávnosti na Devíne sa konali aj tento rok, na ktorých sa spomína na sv. Metoda, Bernoláka a už spomínaných štúrovcov. Zúčastňuje sa na nich niekoľko tisíc pútnikov, významné osobností kultúrneho i politického života, ako aj niekoľko veľvyslancov zo slovanských krajín. Ďalším okruhom pôsobenia Domu MS v Bratislave boli prezentácie kníh významných autorov a spomienkové stretnutia zamerané na významné osobnosti slovenských dejín, usporiadanie niekoľkých výstav v Jozefínskej knižnici, besedy s autormi kníh a ďalšie akcie určené pre širokú verejnosť.

**Dom Matice slovenskej v Dunajskej Strede a OP MS v Šamoríne** realizovali kultúrne, spoločenské a metodické zámery voči členskej základni MS a širokej spoločnosti v okrese Dunajská Streda v zmysle Národného programu MS a  základných dokumentov MS.

Podujatia a **aktivity Domu MS v Dunajskej Strede a OP MS v Šamoríne** zahŕňajú v prvom rade národnostnú problematiku na jazykovo zmiešanom území, podujatiasmerujúce k prehlbovaniu úcty k slovenskej štátnosti na jazykovo zmiešanom území, k zvyšovaniu úrovne jazykovej kultúry. Predstavujeme a rozvíjame kultúrne a duchovné dedičstvo , ktorého základy spočívajú na princípoch, ktoré podporujú národnú hrdosť a nadväzujú na duchovný odkaz našich vierozvestcov sv. Cyrila a Metoda, na činnosť bernolákovcov a štúrovcov a ďalších významných národných činiteľov.

Podujatia DMS v Dunajskej Strede a OP MS v Šamoríne sú jednak tradičné a iné súvisia s výročiami slovenskej štátnosti významných osobností a historických udalostí, ktoré si Matica slovenská v jednotlivých rokoch pripomína.

Obe matičné pracoviská ich organizujú v úzkej spolupráci s matičnými profesionálnymi pracoviskami, ako aj s inštitúciami verejnej správy. Z hľadiska ich charakteru ide o verejné stretnutia, akadémie, výstavy, prednášky, folklórne vystúpenia či festivaly, literárne, hudobné a výtvarné súťaže pre deti, a podujatia zamerané na rozvoj telesnej kultúry, činnosť matičných súborov. Významným prvkom k rozvoju spoločenského života a upevňovaniu medziľudských vzťahov napomáha organizovanie stretnutí členov miestnych odborov Matice slovenskej pri organizovaní tradičných podujatí , pri ktorých sa matičiari radi stretávajú.

Spolupráca s Trnavským samosprávnym krajom je podnetná a prínosná, z uvedeného dôvodu Národné matičné slávnosti 2017 sa konajú v Trnave vo vzájomnej súčinnosti Matice slovenskej a Trnavského samosprávneho kraja.

K tradičným a pravidelným podujatiam patria : tradičný slovenský ples ( v okrese Dunajská Streda je významný ), fašiangy, Deň žien MDŽ, Deň matiek, Deň seniorov, Deň detí, veľkonočné sviatky – maľovanie kraslíc, stavanie a váľanie mája , stretnutie pri sviatkoch mena, vítanie leta, rozlúčka s letom, zhotovovanie ozdôb pri sviatku všetkých svätých, na svätého Martina – pečenie svätomartinského pečiva, **Katarínske tradície 25. 11., stretnutie so sv. Mikulášom – pre deti, rozlúčka so starým rokom.**

Na podujatia, ktoré pripravuje Dom Matice slovenskej v D. Strede, prichádzajú aj občania maďarskej národnosti. Zvlášť úspešné sú vystúpenia speváckej skupiny Slnečnica v Dunajskej Strede, v Šamoríne skupina Lipa a detský folklórny súborom Prvosienka, ktoré prispievajú k rozvoju slovenskej kultúry v okrese D. Streda. Podľa finančných a technických možnosí DMS vydáva svojpomocne Dunajskostredský matičný kuriér, v Šamoríne Matičné ozveny , prostredníctvom ktorých informujú o podujatiach a významných výročiach. DMS v Dunajskej Strede a OP MS v Šamoríne preferujú model pozitívnej spolupráce Slovákov a príslušníkov národnostných menšín, ich pokojné spolunažívanie a porozumenie, vzájomné rešpektovanie a tolerovanie sa, čím sa usiluje napomáhať upevňovanie idey slovenskej štátnosti a súčasného patriotizmu.

**Dom Matice slovenskej v Galante** bol založený v septembri 1993. Pod jeho pôsobnosť spadajú okresy Skalica, Senica, Piešťany, Trnava, Hlohovec, Galanta a Dunajská Streda. Vzhľadom k tomu, že **južná časť Trnavského kraja leží na jazykovo zmiešanom území vznikol aj Dom MS Dunajská Streda** a keďže **kraj má z juhu na sever až 150 km, na podporu severných častí vzniklo v roku 2010 aj Oblastné pracovisko Holíč.**

**Činnosť Domu MS Galanta** sa zameriava na revitalizáciu slovenskej kultúry na južnom Slovensku, stará sa o repatriantov a potomkov Slovákov z Maďarska, Juhoslávie a Rumunska, ochranu kultúrneho dedičstva v spolupráci so školami a kultúrnymi inštitúciami, organizuje národné podujatia, udržiava kontakty so Slovákmi na Dolnej zemi. Dom MS spolupracuje na úrovni mesta so všetkými orgánmi štátnej správy, samosprávy ale aj kultúrnymi inštitúciami, MŠ, ZŠ a SŠ. MS v Galante sa propaguje hlavne svojou bohatou činnosťou, kvalitnými podujatiami, ktorých sa zúčastňuje množstvo ľudí a robí maximum pre šírenie dobrého mena Matice slovenskej na zmiešanom území. V Dome MS Galanta sa cielene zameriavame sa na prácu s mládežou cez tvorivé ľudové zručnosti. Založili sme Keramickú dielňu, kde sa konajú pravidelne keramické kurzy pre žiakov ZŠ, ale aj študentov, dospelých a seniorov. Pravidelne, skoro desaťročie organizuje tvorivé dielne pre deti mesta Galanty počas jarných prázdnin a prvý júlový a augustový týždeň. Cez moderné techniky sa dostávame k našim tradičným, slovenským. Deti sa zároveň oboznamujú s Maticou slovenskou a získavame si ich dôveru. Zorganizovali sme Kurz paličkovanej čipky a na základe toho sme vytvorili Klub paličkovanej čipky a ručných prác. Dobrovoľníčky sa zapájajú aj do prezentácie paličkovania pre deti základných škôl. **Najvýznamnejšie z aktivít Domu MS Galanta za posledné obdobie:** Oslavy štátnych sviatkov, Každoročné spomienkové koncerty na Karola Duchoňa pod názvom Kantiléna, Postavenie busty Karolovi Duchoňovi na Hlavnej ulici v Galante, Kultúrna spolupráca so Srbskou Vojvodinou, každoročne sme hostiteľmi mladých divadelníkov zo Srbskej Vojvodiny, výstavy insitných umelcov z Padiny a Kovačice, Organizovanie celoslovenského galaprogramu Trenčín Trnava, ruža voňavá, Založenie a vedenie Keramickej dielne, Množstvo tvorivých ľudových zručností pre deti, Založenie Klubu paličkárok pri Dome MS Galanta.

**OP MS Holíč** vzniklo 15. októbra 2010, vzniklo na základe iniciatívy Miestneho odboru MS Holíč a podpory Mesta Holíč. Pôsobí v prenajatých priestoroch, ktoré sú majetkom Mesta Holíč. Stará sa o matičné hnutie v okresoch Skalica a Senica s počtom 13 miestnych odborov Matice slovenskej (Holíč, Vrádište, Kúty, Senica, Prietrž, Smrdáky, Dojč, Lakšárska Nová Ves, Oreské, Skalica, Brodské, Kuklov, Borský Mikuláš) so 403 členmi. Základná orientácia Oblastného pracoviska Matice slovenskej ako jediného profesionálneho matičného pracoviska na Záhorí je aktivácia, koordinácia a metodické usmernenie MO MS, práca s deťmi a mládežou, upevňovanie národného povedomia, zachovávanie kultúrneho dedičstva našich predkov, oživovanie ľudových tradícií, zachovávanie pamiatky našich predkov, spolupracovanie so všetkými kultúrnymi a inými organizáciami, ktoré prejavia záujem o spoluprácu. Na čele Oblastného pracoviska Matice slovenskej Holíč stojí od jeho založenia vedúci Mgr. Pavol Mihál. V priestoroch pracoviska má sídlo i Oblastná rada Matice slovenskej Horného Záhoria zložená z predsedov Miestnych odborov Matice slovenskej okresov Skalica a Senica. Vznikla v roku 2011 na podnet Oblastného pracoviska ako poradné združenie MO MS, na zjednotenie a podporu matičných aktivít na Záhorí. Na čele Oblastnej rady je predseda MO MS Holíč. Odhalené pamätné tabule a každoročné pietne akty: generál Anton Pulanich, spisovateľka Jozefína Marečková (Puella Clasica), Pavel Groebl (prvý školský inšpektor, národný buditeľ), Daniel Rapant, Ján Boor, Jozef Mikuš, SNP, Ústava SR, Oslobodenie mesta, Vznik SR,Výstavy: Memorandum národa slovenského, Záhradka. akú by som chcel mať, generál Pulanich, Holíč včera a dnes, Adam František Kollár – Slovenský Sokrates, Ako sa rodí kniha, Martin Kukučín, Športové aktivity: Dunajskomoravská 125-tka (cyklomaratón), Turistické pochody (Skalické hory, Kľak, Pálava, Malá Fatra a i.)

Partnerstvá so zahraničnými Slovákmi a zahraničnou Maticou: Hložany Srbsko.

**Dom MS Fiľakovo** sa zameriaval na zachovanie a podporu slovenskej kultúry

na jazykovo silne zmiešanom území. V územnej pôsobnosti DMS pôsobia miestne odbory Fiľakovo, Fiľakovské Kováče, Šiatorská Bukovinka, Ratka a Cinobaňa.

Hlavné aktivity Domu Matice slovenskej vo Fiľakove boli zamerané na prácu s mládežou v rámci výchovno-vzdelávacieho procesu na základných školách v meste Fiľakovo na národnostne zmiešanom území – prezentácia ľudových tradícií, obyčajov a zvykoslovia formou zážitkových aktivít na školách, organizovanie speváckych a literárnych súťaží, výstavy obrazov domácich aj zahraničných umelcov, poznávanie slovenských dejín a významných osobností nielen regiónu Novohrad. Propagácia a šírenie tlačovín Matice slovenskej – Vydavateľstva Matice slovenskej a aktivity smerujúce k dodržiavaniu platných zákonov Slovenskej republiky, hlavne zákona o štátnom jazyku.

DMS vo Fiľakove vyvíja svoje aktivity na národnostne zmiešanom území a aktivity jednotlivých miestnych odborov. Dom Matice slovenskej vo Fiľakove organizoval v prvom rade podujatia lokálneho a regionálneho významu, akými sú obyčaje a zvyky – vynášanie Moreny, výstava krojovaných bábík, stavanie Mája, Medzinárodný detský festival, tvorivé dielne, Matičný detský tábor, ktorého cieľom je viesť mládež k ľudovým tradíciám, láske k vlasti a tancom k aktívnemu  pohybu. Tieto podujatia realizuje DMS vo Fiľakove formou zážitkových aktivít, kde folklórne súbory predstavili slovenské zvyky a tradície a remeslá v regióne Novohrad ( prednášky o ľudových tradíciách a obyčajoch, maľovanie vajíčok, košíkárstvo, vyšívanie krivou ihlou a rezbárstvo ) . Medzi podujatie lokálneho významu patrili prednášky aj besedy s významnými osobnosťami Novohradu a Podpoľania – fujarista Anton Ľupták a Ondrej Molota – zakladateľ ĽH – Ďatelinka. Realizácia výstav venovaná folklóru, ako aj prezentáciám umeleckých diel autorky Lenky Slniečkovej a krojované bábiky z horného Gemera.

**Najvýznamnejšími úlohami pre MO MS Komárno a Domu MS Komárno za obdobie 2013 – 2017 boli Národné matičné slávnosti, ktoré sa v roku 2016 konali v Komárne**. Celkovo sa v Komárne 30. - 31. júla privítali 490 účinkujúcich, jedinečný fortifikačný systém mesta Komárno navštívilo v hlavnom dni slávností 1 600 matičiarov a organizátori. Dom MS v Komárne patrí k najväčším na Slovensku. V skratke sa dá povedať, že dom funguje len vďaka činnosti krúžkov, ktoré síce pracujú pod MS, ale finančne a materiálne domu vypomáhajú nájmom a investíciami. Na úrovni dramatického a folklórneho krúžku dosahujeme špičku v celoslovenskom ponímaní. Náš program **Slovenskí rebeli – Život,** či séria úspešných muzikálov, je vysoko hodnotený z radu odbornej verejnosti, ale hlavne z radu divákov. Predstavenie **Sen noci svätojánskej** dosiahlo divácku návštevnosť

profesionálnych divadelných scén. Dom Matice slovenskej v Komárne disponuje divadelnou sálou pre 475 divákov, tromi zrkadlovými miestnosťami slúžiacimi na nácvik a činnosť rôznych, najmä voľnočasových aktivít.

**V roku 2014 a 2015 došlo k viacnásobnej zmene na poste riaditeľa Domu MS Košice.** Ale až po nástupe p. M. Matečku do funkcie riaditeľa DMS Košice sa zastabilizovala personálna a organizačná situácia DMS. Zároveň sa zlepšila práca s MO MS a spolupráca s verejnou správou mesta Košice. DMS Košice takisto zmenil svoje sídlo. Presťahoval sa z Triedy SNP č. 38 v Košiciach do centra mesta, a to na Hlavnú ulicu č. 68. Činnosť DMS za posledné štyri roky bola zameraná na spoluprácu so školami v Košiciach, čo sa odzrkadlilo aj počtom podujatí organizovaných DMS Košice. Išlo o podujatia spojené najmä s prednesom prózy a poézie pre základné a stredné školy ako je Šaliansky Maťko, Štúrov Zvolen, Hviezdoslavov Kubín a Slávik Slovenska usporiadaný v priestoroch Štátnej vedeckej knižnice. Spoluorganizátori boli Odd. strategického rozvoja Referátu školstva, športu a mládeže, Magistrát Mesta Košice, Štátna vedecká knižnica a Odbor Mladej Matice Košice. Hviezdoslavov Kubín, Slávik Slovenska. DMS organizoval aj tzv. Historické rázcestníky, spolupracoval aj pri akcii Kolorit slovenského ornamentu a taktiež Beniakove Chynorany. V roku 2017 DMS Košice plánuje aj ďalšie podujatia ako napríklad, Historické rozpomienky významných osobností slovenského národa, Kolorit slovenského ornamentu, Ján Straka – beseda, Vatra zvrchovanosti, Odhalenie busty J. M. Hurbana, Deň Ústavy SR, Beniakove Chynorany a Vyhodnotenie roka 2017.

**Dom MS Levice** bol slávnostne otvorený 12. decembra 1998. Nadviazal na činnosť Oblastného pracoviska Matice slovenskej, ktoré pracovalo v Leviciach od roku 1992. Činnosť Domu MS v národnostne zmiešanom okrese je zameraná hlavne na prácu s mládežou, zachovávanie ľudových tradícií, budovanie národného povedomia, spomienkové stretnutia pri výročiach našich národných dejateľov, metodickú pomoc matičiarom v okrese, no i mimo okresu, ale aj mnoho iných aktivít, ktoré pomáhajú zviditeľniť Maticu slovenskú. Dom MS aktívne spolupracuje s Mestským úradom V Leviciach i s mnohými Obecnými úradmi v okrese. So všetkými to žiaľ nie je možné pre ich nezáujem. Ďalej dobre spolupracuje s Tekovským múzeom, Tekovskou knižnicou, Tekovskou hvezdárňou, Okresným archívom, Červeným krížom a s materskými, základnými a strednými školami v okrese. V okrese je zaregistrovaných 38 MO MS, no v súčasnosti z nich pracuje aktívne len 25 MO MS. V meste Levice a okrese Levice je vďaka Matici slovenskej inštalovaných 17 sôch a pamätných tabúl národným dejateľom. Z nich posledná busta bola odhalená v roku 2017 J. M. Hurbanovi pri príležitosti 200. výročia jeho narodenia. Dom MS v Leviciach každoročne organizuje stretnutia matičiarov s kladením vencov pri výročiach dejateľov na týchto pamätníkoch.

Dom MS každý rok organizuje množstvo zájazdov pre matičiarov, no hlavne mládež, či už sú to návštevy divadiel, folklórnych festivalov, múzeí, krás slovenskej prírody a iných pamätných miest Slovenska. Úspešne sa darí zachovávať ľudové tradície našich predkov formou každoročných okresných a regionálnych prehliadok. Pre deti predškolského veku je to okresná prehliadka TEKOVSKÉ KOLIESKO, pre deti základných škôl je to okresná prehliadka ČRIEPKY SLOVENSKÉHO FOLKLÓRU a pre staršiu mládež a dospelých sú to regionálne TLMAČSKÁ GRÁMORA v Tlmačoch a TEKOVSK0 FOLKLÓRNE SLÁVNOSTI v Starom Tekove. V ľudovom speve je to regionálna prehliadka MEMORIÁL MÁRIE ŠVOLÍKOVEJ v Kozárovciach a okresná súťaž pre stredné školy  PUTUJEME ZA ĽUDOVOU PIESŇOU. V Dome MS sa každoročne konajú stretnutia pri fašiangových, veľkonočných, vianočných, novoročných zvykoch a tradíciách nášho ľudu. Zabezpečujeme matičné stánky na oslavách vinobrania, vianočných trhoch a pod.

**Dom MS v Liptovskom Mikuláši** vznikol v roku 1991, v jeho územnej pôsobnosti patria nasledovné okresy : Liptovský Mikuláš, Ružomberok, Dolný Kubín, Tvrdošín a Námestovo. Medzi najaktívnejšie MO MS patria Liptovský Mikuláš, Važec, Východná, Kráľova Lehota, Stankovany, Dolný Kubín, Trstená, Istebné, Tvrdošín. Oravská Polhora. Dom Matice slovenskej ako hlavný predmet svojej činnosti má tri okruhy pôsobnosti: ***divadelné aktivity, výstavné aktivity a práca s mládežou.*** Pri Dome MS pracuje Matičná divadelní ochotnícka scéna /MADOS/, ktorá pripravuje každoročne dramatické pásma k výročiam významných osobností a udalostí, divadelníci vystupujú po celom Slovensku. V Dome MS sídli druhý najväčší záujmový odbor a to Divadelný odbor MS, ktorý v súčasnosti združuje 31 divadelných súborov z celého Slovenska a má vyše 500 členov. Vo svojich priestoroch dávajú každoročne priestor nie len profesionálnym výtvarníkom, fotografom, ale aj ľudovým umelcom, aby moli prezentovať svoju tvorbu. Dom MS v rokoch 2013 - 2017 realizovali tieto najvýznamnejšie podujatia: Žiadosti slovenského národa, Vatra zvrchovanosti / lokálne podujatie, Spomienka na Martina Rázusa, 170. výročie založenia spolku Tatrín, predchodcu MS v roku 2014 /celoslovenské podujatie, 185 výročie založenia prvého slovenského ochotníckeho divadla v roku 2015, Národný výstup na Kriváň, športové turnaje. Tieto podujatia sa uskutočňuje každoročne v Liptovskom Mikuláši a Dom MS je jedným z hlavných organizátorov týchto akcií. Posledné tri podujatia sa uskutočnili pri príležitosti významných výročí. Dom Matice slovenskej sa podieľa spolu s mestom Liptovský Mikuláš každoročne na Stoličných dňoch, v spolupráci s Klubom slovenských turistov je spoluorganizátorom Národného výstupu na Kriváň, s MO MS Dolný Kubín organizuje Stretnutie pri Dvojkríži na Vyšnokubínskych Skalkách. Dom Matice slovenskej spolupracuje s Okresným úradom v Liptovskom Mikuláši, prednostka úradu L. Mitrenková sa zúčastňuje všetkých matičných podujatí. Veľmi dobrá spolupráca je s Mestom Liptovský Mikuláš. Primátor mesta Ján Blcháč je aktívnym členom MO MS. Mesto financuje aj niektoré matičné podujatia.. Dobrá je spolupráca s kultúrnymi inštitúciami s Liptovským kultúrnym strediskom, Oravským kultúrnym strediskom, Liptovskou knižnicou G. F. Belopotockého, Liptovským múzeom, Slovenským múzeom ochrany prírody a jaskyniarstva, Múzeom Janka Kráľa. Medzi dosiahnuté úspechy môžeme rátať, príprava Galaprogramu MS v roku 2016 pri príležitosti 25 výročia zloženia Domu MS v Liptovskom Mikuláši. Najväčší nárast členov za dva roky zaznamenal MO MS v Liptovskom Mikuláši a to 32 členov. Dom MS sa snaží upozorňovať na niektoré pochybenia pri dodržiavaní platných zákonov, ale naše možnosti sú obmedzené a k výraznému porušovaniu nedochádza, lebo žijeme v čisto slovenskom prostredí. Naopak matičiari z Trstenej na Orave nadviazali cezhraničnú spoluprácu so Slovákmi v Poľsku a mnohí naši krajania vstúpili do MO MS Trstená. Práve tak je nadviazaná užšia spolupráca medzi krajanmi. Dom MS sa organizačne a metodicky podieľa na spolupráci so Slovákmi v Poľsku.

**Dom MS Michalovce** metodicky riadi MO MS v okresoch Michalovce, Sobrance

a Trebišov. **Oblastná organizácia MS Zakarpatskej oblasti na Ukrajine so sídlom v Užhorode.** V okrese Michalovce pracuje 27 MO, v okrese Sobrance 8 MO, v okrese

Trebišov zo 16 MO MS je 10 aktívnych. Pracovníci Domu MS zamerali svoju činnosť na prácu s mládežou, počnúc materskými školami a končiac pracujúcou mládežou. Cieľom tejto práce je vychovávať v spolupráci so školami, rodičmi a ostanými kultúrnymi inštitúciami k vlastenectvu a národnej hrdosti. Dom MS nadviazal úzku spoluprácu s kultúrnymi inštitúciami v meste, a preto sa na jeho pôde každoročne uskutočňujú pracovné stretnutia riaditeľov týchto inštitúcií za účasti primátora mesta Michalovce. Sú na nich dohodnuté postupy pri konaní kultúrnych podujatí a ich koordinácia. Dom organizuje tradičné podujatia, ako je súťaž vo vlastnej literárnej a výtvarnej tvorbe pre žiakov pod názvom Fugova Domovina, literárnu súťaž Kasardov Zemplín (súťaž vo vlastnej literárnej tvorbe pre všetky vekové kategórie), literárnu súťaž Ruže mojej duše, celoslovenskú súťaž Horovov Zemplín v prednese poézie pre stredoškolákov. Zo športových súťaží je to halový futbalový turnaj, volejbalový turnaj učiteľov, Michalovská hodinovka – hodinový beh mestom, Matičný beh o štít mesta Michalovce. Za veľmi významnú považujú súťaž pod názvom Čaro rozprávky, ktorá sa každoročne koná v Užhorode na Ukrajine, kde slovenské rozprávky prezentujú žiaci ukrajinských škôl s vyučovacím jazykom slovenským. Nemenej dôležitá je súťaž Slovenský Betlehem, organizovaná tiež v Užhorode. Tieto podujatia sa uskutočňujú prostredníctvom **Oblastnej** **organizácie MS v Zakarpatskej oblasti na Ukrajine** pod vedením J. Hajniša

V michalovskom Dome MS sa zamerali aj na zachovávanie a prezentáciu tradičnej

ľudovej kultúry prostredníctvom folklórnych festivalov: v Michalovciach v spolupráci 70

s mestom Michalovce, Zemplínske slávnosti piesní a tancov (54. ročník), Podvihorlatské

slávnosti, Folklórne slávnosti v obci Lúčky, folklórne festivaly v Pozdišovciach, Moravanoch, Rakovci nad Ondavou, Lekárovciach, dožinkové slávnosti spojené so súťažou v lepení pirohov v Bežovciach. O zachovanie tradícií sa usiluje aj medzi najmladšími, ktorí prostredníctvom podujatia Fašengy, fašengy prezentujú fašiangové zvyky. Medzi významné podujatia v tejto oblasti patria aj jánske ohne nad Šíravou ako prezentácia zakladania jánskych ohňov a zvykov jánskej noci. Dom MS Michalovce spolupracuje s materskými školami v meste, koná sa súťaž v kreslení štátnych symbolov a symbolov MS. Uskutočnila sa súťaž v skladaní pexesa s podobizňami našich národných dejateľov a súťaž v ZŠ, kde pomocou materiálov spracovaných Informačným ústredím MS deťom priblížili Maticu slovenskú. Takéto stretnutia zorganizoval Dom MS Michalovce aj v Humennom.

**Dom MS v  Lučenci** má v územnej pôsobnosti dva okresy, Lučenec a Poltár, kde prostredníctvom miestnych odborov MS a tiež vlastnými aktivitami napĺňa kultúrno-spoločenské a metodické ciele Matice slovenskej. Pri DMS Lučenec pracuje Zmiešaný spevácky zbor Ozvena, ktorý v priestoroch DMS má pravidelné nácviky a vystupuje na mnohých aj matičných podujatiach. Dom MS V Lučenci, vzhľadom na priestorové danosti, orientuje sa aj na prípravu širokospektrálnych podujatí pre verejnosť a rôzne kultúrno- spoločenské podujatia, ako sú výstavy amatérskych umeleckých diel, prezentácia ľudovej tvorby, podpora ručne vyrábaných výrobkov amatérskych tvorcov s tematikou folklóru a ľudových motívov. Nemenej dôležitou aktivitou OS je spolupráca so školami, či už cez rôzne prednášky priamo na pôde školy s tematikou významných dejateľov našej histórie, ale i samotná návšteva celých tried na podujatiach organizovaných OS Lučenec.

V priestoroch OS sa konajú rôzne vedomostné súťaže a vzdelávacie programy, či už vlastné alebo aj v spolupráci s inými inštitúciami. Pravidelne sa tu koná obvodné kolo Šalianskeho Maťka i Hviezdoslavov Kubín, ktoré sú pripomenutím si slovenskej literárnej tvorby a jej významu pre národné povedomie mladej generácie. V spolupráci s Novohradským osvetovým strediskom sa v priestoroch OS uskutočňujú viaceré tvorivé dielne pre folklórne súbory s rôznou ľudovou tematikou, ktorých súčasťou sú odborné prednášky a ukážky tancov, či ľudových zvykov. Týmito podujatiami poukazujeme na naše ľudové tradície a potrebu ich udržiavania. Jedným z veľmi významných aktivít z tejto oblasti je Beh mládeže o Pohár DMS, kde sa pravidelne zapájajú všetky školy mesta i okresu Lučenec. Ide o masové podujatie, ktorého sa každoročne zúčastňuje okolo 250 až 300 účastníkov a celé podujatie sa nesie v znamení pripomenutia si významnej osobnosti našich dejín M. R. Štefánika.

**Dom MS Nitra** pôsobí od 13. januára 1995. Dom spolupracuje s Obvodným školským úradom v Nitre, Nitrianskym samosprávnym krajom, mestom Nitra, výbormi mestských častí Nitre - Čermáň a Nitra - Klokočina, okolitými obecnými úradmi, so sieťou škôl od materských až po študentov a pedagógov Univerzity Konštantína Filozofa v Nitra, Slovenskou poľnohospodárskou univerzitou v Nitre a umeleckými školami. Na poli kultúrnych a vzdelávacích inštitúcií je rozvinutá spolupráca s Divadlom Andreja Bagara v Nitre, Diecéznym múzeom v Nitre, Nitrianskou galériou, Poštovým múzeom a Slovenskou poštou, so Spoločnosťou Juraja Selepčéniho Pohronca, Bernolákovou spoločnosťou, Spoločnosťou M. R. Štefánika, Jazykovým odborom MS, Športovým odborom MS, Klubom filatelistov, Krajským osvetovým strediskom v Nitre, zariadeniami sociálnych služieb a domov v Nitre, Jednotou dôchodcov a Zväzom záhradkárov. Matičný dom komunikuje a spolupracuje s rímskokatolíckou cirkvou, Biskupským úradom v Nitre a s evanjelickou cirkvou a. v. Od roku 2016 sa pravidelná klubová činnosť pozostávajúca z Klubu filatelistov 52-51 Nitra rozšírila o nácviky šermiarskeho dobového spolku Satyros a divadelné skúšky Nového divadla a Teatro Moliére. V územnej pôsobnosti Domu MS v Nitre v súčasnosti pôsobí 35 MO MS z okresov Nitra, Šaľa, Zlaté Moravce a Topoľčany. Jednotlivé MO MS v priebehu roka pripravujú rad zaujímavých a hodnotných podujatí, ktorými obohacujú nielen kultúrne dianie v obciach, ale sú aj súčasťou regionálnych aktivít a plánov. V rámci okresu Nitra je rozšírená aktívna vzájomná spolupráca medzi MO. Pri väčšine MO pracuje kolektívny člen - folklórne skupiny a súbory či spevácke skupiny. V Nitrianskom regióne je rozvinutá aj matičná divadelná ochotnícka činnosť. Miestni matičiari prispeli aj pomníkovou a pamätnou tvorbou. Do Panteónu slovenských dejateľov v obci Čakajovce pribudla socha Ľ. Štúra od sochára a matičiara Š. Lahučkého. Počas osláv 25. výročia oživenia Matice slovenskej v Močenku matičiari spolu s obecným úradom osadili pamätnú tabuľu Ľudovítovi Štúrovi. Viaceré MO MS majú rozvinutú družobnú spoluprácu s inými MO MS zo Slovenska ako aj s krajanmi z Chorvátska a Srbska. Matičný dom podporuje činnosti MO MS pôsobiacich na národnostne zmiešanom území Slovenskej republiky formou podpory folklórnej činnosti, divadelnej činnosti /MO MS Jelenec, MO MS Močenok – ako susediacej obce národnostne zmiešanej obce Horná Kráľová/, prezentáciou činnosti MO, histórie obce a zachovaného kultúrneho dedičstva /MO MS Horná Kráľová počas výstavy Krása ukrytá v kroji/ a MO MS Šaľa /podpora recitačnej súťaže slovenskej povesti Šaliansky Maťko J. C. Hronského/. DMS v Nitre od roku 1995 vydáva vlastné periodikum Matičné zvesti /do roku 1997 s názvom Matičný spravodajca/. Touto formou dvakrát do roka informuje verejnosť o uskutočnených aktivitách ako aj o matičnom dianí v MO MS, ktoré sú samé prispievateľmi. Problematika postavenia Slovákov na jazykovo zmiešaných územiach nášho štátu bola ústrednou témou odbornej konferencie Matice slovenskej a jej Strediska národnostných vzťahov, ktorá sa konala pod záštitou poslankyne NR SR Mgr. Evy Smolíkovej v Dome MS v Nitre v máji 2017. Konferencia s názvom Slováci na jazykovo zmiešaných územiach Slovenskej republiky - Prejavy národnej a kultúrnej identity obsiahla aj zložitú tému používania a percentuálneho zastúpenia menšín v rámci obcí, aby mohli používať jazyk národnostnej menšiny. Súčasťou referátov boli aj príspevky k výročiu Jozefa Miloslava Hurbana. Na konferencii bolo schválené Memorandum Matice slovenskej o národnom a kultúrnom rozvoji slovenského juhu. Každoročne je Dom MS v Nitre spoluorganizátorom Cyrilo-metodských osláv v Nitre, Pribinových dní a celonárodnej Cyrilo-metodskej púte za účasti najvyšších štátnych a cirkevných predstaviteľov a návštevníkov z celého Slovenska, ale aj zo zahraničia. V roku 2016 v rámci týchto podujatí vytvoril vlastné podujatie U-krojme si rekord, čím prilákal 640 účastníkov z Nitry a okolia či zahraničných študentov oblečených v tradičných ľudových odevoch a prekonal slovenský rekord. Dom MS v Nitre a mesto Nitra je držiteľom certifikátu z tohto rekordu. V rámci osláv v roku 2017 sa Dom MS v Nitre predstaví vlastným matičným stanom, v ktorom priblíži svoje aktivity a v rámci tvorivých a edukačných dielní prácu s deťmi a mládežou s tematikou Tajomstvo starého písma – hlaholika. Rovnako si športovými podujatiami pripomína dôležité kalendárne historické udalosti. V apríli roku 2017 po trinástich rokoch obnovil Beh o pohár Domu MS v Nitre. 11. ročník nadviazal na beh organizovaný v rokoch 1995 až 2004. V súčasnom ročníku bol nahradený pôvodný cestný beh za krosový beh s dvoma traťami s dĺžkou 9,3 a 5,5 km. V hlavných kategóriách súťažilo 122 účastníkov. Na trati 300 m a 600 m sa predstavilo aj 28 súťažiacich detí.

**Dom MS v Rimavskej Sobote** vznikol v roku 1996 a do jeho územnej pôsobnosti patria miestne odbory nachádzajúce sa v okrese Rimavská Sobota: MO MS Bottovo, MO MS Čerenčany, MO MS Klenovec, MO MS Kráľ, MO MS Lukovištia,

MO MS Rimavská Baňa, MO MS Rimavská Sobota, MO MS Rimavské Janovce, MO MS Tisovec a MO MS Tornaľa. Hlavné aktivity Domu MS v Rimavskej Sobote v rokoch 2013 až 2017 boli zamerané na prácu s mládežou v rámci výchovno-vzdelávacieho procesu na základných a stredných školách v okrese Rimavská Sobota na národnostne zmiešanom území, a to poznávanie slovenských dejín a významných osobností nielen regiónu Gemer-Malohont, prezentácia ľudových tradícií, obyčajov a zvykoslovia formou zážitkových aktivít na školách, organizovanie literárnych súťaží, prednášok o slovenských dejateľoch, výstav s rôznorodou tematikou a vianočných koncertov, organizačná a metodická pomoc pri realizácii projektov búst slovenských dejateľov v okrese Rimavská Sobota.

K podujatiam DMS, ktoré mali v roku 2013 až 2017 regionálny význam, patrila v prvom rade organizácia a spoluorganizácia 6-tich literárnych súťaží. Ďalej sú to kultúrno-spoločenské podujatia venované uchovávaniu slovenských tradícií a obyčajov: Fašiangy a fašiangový sprievod, Máje a Vatry zvrchovanosti na Gemeri a Malohonte, Dožinkové slávnosti v Bottove, vianočné koncerty s Ľudovou hudbou Miroslava Dudíka - účinkujúci: bratia Babjakovci, Advent s deťmi folklórnych súborov, ako aj spoločensko-kultúrne podujatia venované básnikovi Ivanovi Kraskovi v Lukovištiach, literárno-hudobné pásma, spomienkové stretnutia v Aleji slovenských dejateľov v Rimavskej Sobote spolu so žiakmi a študentmi rimavskosobotských škôl - Deň ústavy, Cyril a Metod, Vzkriesenie slovenčiny atď.

Celoslovenský význam mali podujatia: každoročne Gemersko-malohontské folklórne slávnosti Klenovská rontouka, celoslovenské kolo v literárnej súťaži Zlatá podkova, zlaté pero, zlatý vlas v Drienčanoch a spoluorganizácia realizácie projektu Historické osobnosti Gemera-Malohontu - odhaľovanie búst P. Jozefiho, J.D.Čipku A.H.Škultétyho, B. Nosáka-Nezabudova, D.G. Licharda, L.B.Bartolomeidesa a J. Palkoviča. DMS Rimavská Sobota vyvíja svoje aktivity na národnostne zmiešanom území a aktivity jednotlivých miestnych odborov hlavne v Rimavskej Sobote, v Králi, v Rimavských Janovciach a v Tornali boli zamerané na zabezpečenie kultúrnej kontinuity, udržiavanie slovenských tradícií a folklóru, pripomínanie významných slovenských udalostí a slovenských dejateľov deťom a mládeži v rámci výchovno-vzdelávacieho procesu a tým aj o snahu o výchovu k vlastenectvu (aj na strednej škole s vyučovacím jazykom slovenským a maďarským) a upozorňovanie obecných samospráv na aktivity smerujúce k porušovaniu zákona o štátnom jazyku.

**Dom MS** **v Rožňave** vznikol 1. 7. 2009 a slávnostné otvorenie bolo 7. 7. 2009 za účasti vrcholných predstaviteľov Matice slovenskej, ako aj za účasti matičiarov a priaznivcov z celého okresu. Predtým tu pôsobilo Oblastné pracovisko MS, ktoré vzniklo 1. 1. 1992. V súčasnom období sa Dom MS metodicky venuje  21 MO MS a 2 OMM v okresoch  Rožňava a Revúca. Pôsobí tu aktívna Oblastná rada MS. V orgánoch MS sú štyria členovia Výboru MS, jedna členka Predsedníctva MS a dvaja členovia Krajskej rady MS Košického samosprávneho kraja. Pri OS MS pracujú tieto miestne odbory: Betliar, Čierna Lehota, Dobšiná, Gemerská Poloma, Gočovo, Honce, Jelšava, Kobeliarovo, Nižná Slaná, Ochtiná, Pača, Plešivec, Rakovnica, Rejdová, Revúca, Rožňava, Rožňavské Bystré, Slavošovce, Štítnik, Vlachovo, Vyšná Slaná. OMM s právnou subjektivitou - Rožňava, Revúca. Medzi naše najaktívnejšie MO MS patria: Štítnik, Nižná Slaná, Gemerská Poloma, Rejdová, Čierna Lehota. Matičné kolektívy: FSk Lehoťanka, FSk Dolina, DFS Dolinka, FS Genšenky, SS P. J. Šafárika, FSk Hrabina, FSk Bučina, FS Hôra, DFS Horička, FS Haviar, FS Dubina, DFS Haviarik, FS Bystränky, FS Stromíš, FS Radzim, Starovlachovská, ĽH cimbalovka Vlachoväne, Pekná dolinka, FSk Gočovan a Študentský parlament. Mnoho členov z matičných kolektívov sú súčasne aj riadnymi členmi Miestnych odborov Matice slovenskej. DMS v Rožňave sa prioritne sústreďuje na prácu s deťmi a mládežou, upevňovanie národného povedomia a pozdvihnutie slovenskej hrdosti na zmiešanom území, zachovávanie kultúrneho dedičstva našich predkov, oživovanie regionálnej a miestnej kultúry, oživovanie ľudových tradícií, zachovávanie pamiatky našich rodákov (Dobšinský, Šafárik, Hronec, Madáč , Kellner, Ormis, Dovčík, Lang, Ruffinyi a iní), upevňovanie materinského jazyka a na aktivizáciu, koordináciu a metodickú spoluprácu s Miestnymi odbormi Matice slovenskej. Počas existencie pracoviska MS veľa podujatí získalo nadokresné rozmery, ako Šaliansky Maťko, Materinská moja reč, Zlatá podkova, zlaté pero, zlatý vlas – Dobšinského rozprávky, Kellnerova Poloma, Slávik Slovenska a mnohé iné súťaže pre deti a mládež.  Nosnými podujatiami je Vatra zvrchovanosti, Cyrilo-metodské oslavy, oslavy uvítania nového roka,  dni mesta a obcí, dni matiek, Rejdovské priadky, Bystrianske párašky a iné. Na základe aktívnej činnosti máme veľmi dobrú spoluprácu so samosprávnym krajom, obecnými úradmi v okrese, mestom Rožňava, Baníckym múzeom, Gemerským osvetovým strediskom, Gemerskou knižnicou Pavla Dobšinského, Centrum voľného času,  Základnou umeleckou školou, základnými a strednými školami, obecnými knižnicami, občianskymi združeniami, s Jednotou dôchodcov Slovenska a s Klubom dôchodcov a s každým, kto chce podporiť matičnú myšlienku o vzájomnej úcte a rešpekte na národnostne zmiešanom území. Našou hlavnou úlohou je obohacovať, rozvíjať a šíriť tradičnú ľudovú kultúru Slovákov v národnostne zmiešaných oblastiach , prezentácia a podpora slovenskej kultúry v zahraničí a vzájomná spolupráca so Slovákmi žijúcimi v zahraničí (Slovenský Komloš, Tereny, Kovačica) Systematicky sa staráme o rast členskej základne, vytvárame podmienky na zakladanie a rozvíjanie činnosti Miestnych odborov Matice slovenskej, záujmových a vedeckých odborov a Odborov Mladej Matice, disciplinovane kontrolujeme matričné knihy a korunový účet, snažíme sa o zníženie negatívnych názorov na Maticu slovenskú aktívnou a poctivou matičnou prácou. Za naše najvýznamnejšie úspechy považujeme prezentovanie slovenského jazyka na zmiešanom území formou kultúrneho slova a upevňovanie vzťahov. Kolektívny člen Matice slovenskej folklórny súbor Hrabina z Nižnej Slanej nás takto reprezentuje v zmiešaných obciach a majú veľký úspech.

**Dom MS Prešov** vznikol ako jeden z ostatných v krajských mestách. Jeho činnosť je od 1.1.2013. Vedením tohto DMS bol poverený od začiatku augusta 2013 PhDr. Ladislav Matisko, vedúci Oblastného pracoviska Matice slovenskej v Prešove od jeho vzniku 12. 3.1997. Od septembra 2016 je poverenou riaditeľkou DMS Prešov jej bývalá pracovníčka Mgr. Sláva Jurková, ktorá v DMS pracovala 2 roky. Aj za nového vedenia si matičné pracovisko plní koordinačné a v mnohom i organizačné poslanie v miestnych odboroch Prešovského kraja. V súčasnosti pôsobí v územnom obvode okresov: Prešov, Bardejov, Sabinov a Stará Ľubovňa. DMS organizačne priamo riadi a metodicky usmerňuje Oblastné pracovisko v Bardejove. Do svojej činnosti zahŕňa i  účtovníctvo finančných prostriedkov na jeho vnútornú prevádzku. Matica slovenská je cez DMS a MO MS inšpirátorkou a organizátorkou mnohých kultúrnych, vzdelávacích i športových podujatí. Prispieva nimi k prehĺbeniu slovenského historického vedomia, národného povedomia, národnej hrdosti, vlastenectva a štátnosti. Na pôde DMS v Prešove sa organizujú spoločné stretnutia Krajskej i Oblastnej rady MS a výboru MO MS v Prešove, čím sa napĺňa úloha organizovať a prispievať k tvorbe úspešných podujatí. DMS sa svojou činnosťou snaží získavať do radov MS aj ďalších členov a pomáha vytvárať nové mieste odbory. V r. 2015 bol znovuobnovený Odbor Mladej Matice v Prešove, v roku 2017 vznikol Odbor Mladej Matice v Bajerove. DMS počas svojej doterajšej aktívnej činnosti inicioval a zorganizoval mnohé významné kultúrne podujatia, ktoré boli zamerané aj na významné výročia osobností a výročia dôležitých udalostí našich národných dejín, akými boli: 250. výročie narodenia Antona Bernoláka, 1150. výročie príchodu sv. Cyrila a Metoda na naše územie, 150 rokov od založenia Matice slovenskej, 20 rokov vzniku Slovenskej republiky, 170. výročie vzniku slovenskej štátnej hymny, Rok Ľudovíta Štúra, 70. výročie od ukončenia 2. svetovej vojny, 100 rokov od smrti S: H. Vajanského, 140. výročie od smrti Jonáša Záborského, Rok Jozefa Miloslava Hurbana. DMS spolu s MO MS v Prešove, MO MS a OMM v Prešovskom kraji sa snaží matičnými podujatiami i naďalej posilňovať národné povedomie, slovenskú štátnosť a vlastenectvo obyvateľov Slovenska – Slovákov i občanov SR inej národnosti doma i v zahraničí. Zviditeľňovať významné, ale aj zabúdané osobnosti nášho národného života v regióne, šíriť, chrániť a rozvíjať miestnu a regionálnu kultúru.

**Dom Matice slovenskej v Prievidzi** vznikol v roku 2015, kedy sa pretransformoval z Oblastného pracoviska Matice slovenskej Prievidza. Do jeho územnej pôsobnosti v súčasnosti patrí 8 z 9 okresov Trenčianskeho kraja. Za krátky čas jeho existencie sa podarilo dostať pracovisko do povedomia širokej verejnosti a zviditeľniť matičné aktivity v regióne, aj Maticu slovenskú ako takú. Bola nadviazaná úspešná spolupráca s viacerými samosprávami, kultúrnymi a inými inštitúciami a v neposlednom rade s médiami, čo je mimoriadne dôležité pre šírenie matičných myšlienok a propagáciu vlasteneckých aktivít. O matičných aktivitách v regióne informovali médiá za posledné obdobie v desiatkach článkov, nahrávok a televíznych vstupov. Za zmienku rozhodne stojí aj obnovenie MO MS Dolné Vestenice, založenie MO MS Diviaky nad Nitricou, založenie profesionálneho, z veľkej časti matičného florbalového klubu a desiatky nových, prevažne mladých členov Matice slovenskej. Počas roka 2015 sa DMS aj naďalej systematicky venoval koordinácii činnosti miestnych odborov MS a odborov Mladej Matice v územnej pôsobnosti, metodickej pomoci pri príprave a realizácii ich podujatí a zabezpečovaní propagácie a dokumentácie významných regionálnych matičných aktivít. Podarilo sa mu čiastočne zlepšiť spoluprácu so základnými a strednými školami, prostredníctvom spoločných aktivít, či zapojením žiakov a študentov do realizácie podujatí, predovšetkým v oblasti popularizácie slovenských osobností a významných udalostí národných dejín. Počas roka 2016 sa DMS podieľal aj na realizácii a príprave regionálnych kôl súťaží ako *Hviezdoslavov Kubín, Timravina studnička, Šaliansky Maťko, Štúrov a Dubčekov rétorický Uhrovec, Rozprávkové javisko*, či podujatí celoslovenského charakteru, akým je celoslovenská vokálna súťaž *Stančekova Prievidza.*

**Prioritou Dom MS v Spišskej Novej Vsi** v rokoch 2013-2017 bola najmä práca s mládežou. Príkladom je zorganizovanie každoročného Matičného dňa študentov do Martina a Černovej, množstvo prednášok so študentmi základných a stredných škôl na témy ako Poslanie a úloha Matice slovenskej v súčasnosti, Samova ríša, udalosti novembra 89, osobnosť A. Dubčeka a iné. Možno spomenúť taktiež spoluprácu pri projekte Kohwald (Levočský Devín – výstupy a prednášky so študentmi, Deň Ľ. Štúra), spoluprácu so základnými a strednými školami v regióne, s učiteľmi slovenského jazyka, literatúry, dejepisu a geografie a tiež zapojenie sa do projektu Dedičstvo regiónov, nadviazanie úzkej spolupráce s Klubom mladých astronómov (prednáška astronóma SAV s pozorovaním nočnej oblohy), Deň otvorených dverí v DMS SNV v spolupráci s MO MS SNV. DMS SNV má výbornú spoluprácu aj so Zahraničnými Slovákmi (na našich rodákov sme nezabudli ani v DMS SNV, kedy sme prijali a rokovali so zástupcami zo Srbska, Rumunska, Ukrajiny, Vojvodiny a inými a podieľali sme sa na Medzinárodnom festivale pod názvom Slováci Slovákom, v DMS SNV sme okrem iného prijali aj zástupkyne zo Spolku žien zo Srbskej Padiny, kde sme sa oboznámili s ich činnosťou. DMS SNV v roku 2016 taktiež úzko spolupracoval aj s regionálnymi televíziami a novinami a Slovenským rozhlasom – rádiom Regina z Košíc, taktiež TV Reduta SNV, TV Levoča a pod. DMS SNV veľmi dobre spolupracuje aj s Mestským úradom v Spišskej Novej Vsi, kultúrnymi inštitúciami a zariadeniami v meste Spišská Nová Ves (napr. Spišské osvetové stredisko, Únia žien Slovenska, Centrum voľného času a iné). **Potešujúcou správou je skutočnosť, že v okrese Spišská Nová Ves a Stará Ľubovňa sa DMS Spišská Nová Ves v rokoch 2015 a 2016 podarilo založiť 3 nové MO MS, a to MO MS Kaľava, MO MS Vojkovce a MO MS Stará Ľubovňa.** DMS SNV úzko spolupracuje aj s mestom Spišská Nová Ves, Spišskou knižnicou, Galériou umelcov Spiša a kultúrnymi a spoločenskými organizáciami v meste SNV. Hlavnými podujatiami DMS boli v rokoch 2013 až 2017 Malá vojna a ich hrdinovia z marca 1939, Kojšovská heligónkla, **Deň Ľ.** **Štúra, výstup na pamätné miesto štúrovcov, Kohlwald - J. M. Hurban na východnom Slovensku.**

**Dom MS Snina** vyvíja svoju matičnú činnosť na severovýchode Slovenska v rámci

okresov Snina, Humenné, Medzilaborce, Vranov nad Topľou a Stropkov. Hlavná činnosť je

zameraná na kultúrno-spoločenskú, výchovno-vzdelávaciu a vydavateľskú činnosť, ďalej na

ochranu, zveľaďovanie a propagáciu národného života a v neposlednom rade aj na

zberateľskú a výstavnú činnosť. Dom úzko spolupracuje s miestnymi samosprávami,

občianskymi združeniami, ale aj s rusínskou a rómskou národnostnou menšinou.

Medzi najvýznamnejšie podujatia Domu MS patria prednášky venované osobnostiam

slovenského národného života. Ďalej sú to prednášky s výchovno-vzdelávacím zameraním,

určené aj širšej verejnosti, napríklad: Klíma nás spája, Divočina v nás, Spoznaj sám seba,

Zachráňme tento les. Už tradičným podujatím je vianočná súťaž s názvom Nech krása naše

srdcia spája, séria výstav venovaná dobovým pohľadom na mestá Prešovského kraja.

Vo výstavnej sieni Domu MS často prebiehajú aj tvorivé dielne, na ktorých sa

zúčastňujú detí z materských aj základných škôl, kde sa často vytvárajú priestorové objekty

na rôzne témy, napríklad: život na dedine alebo spracovanie odpadových materiálov. Nosným

projektom Domu MS v Snine je celoslovenská výtvarná súťaž pre deti od 6 do 15 rokov pod

názvom Matičná galéria – Slovensko, moja vlasť, kde naposledy deti tvorili na tému Ľudové

zvyky a obyčaje. Pri Dome MS je zaregistrovaný folklórny súbor Šiňava, ktorý orientuje

svoju činnosť na tradičnú ľudovú kultúru. Oblastné pracovisko Matice slovenskej vo Vranove nad Topľou patrí do územnej pôsobnosti Domu MS v Snine. Vyvíja bohatú činnosť, je jedným s najdynamickejšie sa rozvíjajúcich matičných pracovísk na Slovensku. V súvislosti s matičnou mládežou bolo OP MS vo Vranove nad Topľou prínosné v aktivizácii slovenskej mládeže so zameraním na vlastenectvo. V rámci okresu pôsobia aj folklórne matičné telesá, ktoré pracujú pri MO MS, kde medzi najaktívnejšie patria FS Skabčanka, FS Ondavanka, FS Juskovčanka, FS Brežinky, FS Poša, FS Tovarňanka. **OP MS Vranov nad Topľou** pozitívne nadviazalo na skúsenosti z predchádzajúcich rokov a zameralo svoje aktivity na tri základné oblasti: 1. realizovanie divadelných, dobových ukážok bojov, podchytenie slovenskej mládeže, budovanie vlastenectva, 2. udržanie osobitých folklórnych tradícii regiónu,

3. odhaľovanie zabudnutých národných osobností a udalostí s dôrazom na Hornozemplínsky región. V priebehu rokov 2014, 2015, 2016 a 2017 vyvíjalo OP MS tieto činnosti, ako je aktívna účasť pri príležitosti výročia oslobodenia Hermanoviec nad Topľou, čestná stráž pri kladení vencov, scénické ukážky bojov z obdobia 2. sv. vojny v podaní mladých matičiarov. Rozvíjala sa spolupráca so zástupcami stredných a základných škôl, vo forme organizovania školských výletov do Martina a Liptovského Mikuláša. Realizovala sa každoročná spolupráca pri príprave okružnej symbolickej cesty „Kuruci do zbrane – pri príležitosti výročia vypuknutia Východoslovenského roľníckeho povstania 1831,“ vo Vranove nad Topľou, Jastrabí n. T., Zámutove a Čaklove, komunikácia s redakciou Vranovských novín a ďalšími organizáciami, slávnostné odhalenie busty A. hlinku Vranov nad Topľou účasť matičiarov na tejto slávnosti, Uskutočňovala sa metodická pomoc pri obnove činnosti miestnych odborov MS v územnej oblasti DMS v Snine a OP MS Vranov nad Topľou. **OP MS v Stropkove** vzniklo 1. novembra 2002, aby koordinovalo činnosť miestnych odborov MS v oblasti východného Šariša a severného Zemplína, teda v oblasti pod Duklou. Jeho hlavnou náplňou činnosti je metodická, administratívna a iná odborná pomoc pre miestne odbory v jeho pôsobnosti a boj o samotnú existenciu MS v tomto regióne. Ďalšou náplňou činnosti je organizovanie akcií zameraných na pozdvihnutie národného povedomia v regióne, ktorý je poznačený neradostnou ekonomickou situáciou a to prostredníctvom akcií s prevažne historickou náplňou. V tejto súvislosti sa dá spomenúť séria akcií „Karpatský front“, ktoré boli pripomienkou bojov v prvej svetovej vojne na tomto území.OP v Stropkove sídlilo v nevyhovujúcich priestoroch starého rodinného domu, no po výmene vedúceho pracovníka začiatkom roka 2015 sa začali rokovania s mestským úradom a podarilo sa vybaviť prenájom omnoho lepších priestorov v budove mestskej knižnice, s ktorou má OP vynikajúce vzťahy, čo napomáha tak príprave a organizovaniu kultúrno-spoločenských akcií, ako aj vzájomnej lepšej spolupráci na osvetovom poli. Spolu s MO a mestom Stropkov OP organizuje každoročne súťaž autorskej tvorivosti žiakov v literárnej a výtvarnej tvorbe pod názvom Hviezdoslavov Stropkov. Tiež spolupracuje so školami, CVČ, Úniou žien Slovenska a ďalšími organizáciami pri organizácii ďalších súťaží a tým aj pri šírení dobrého mena MS.Nakoľko ide o národnostne zmiešaný región, ktorý je z veľkej časti osídlený bratmi Rusínmi, OP spolupracuje aj s Rusínskou obrodou a inými organizáciami, ktoré vyvíjajú podobnú činnosť ako MS. V súvislosti s bojmi na Dukle OP pri organizácii akcií tiež spolupracuje aj so Slovenským zväzom protifašitstických bojovníkov, klubmi vojenskej histórie a ďalšími organizáciami, ktoré pôsobia v tomto regióne.

**Dom MS v Šuranoch** bol zriadený 2. 5. 1992 s územnou pôsobnosťou v dedinách okolia mesta Šurany, Nové Zámky a Štúrovo v okrese Nové Zámky Nitrianskeho kraja. Počas rokov 2014, 2015, 2016 a 2017 sa Dom MS Šurany orientoval na plnenie úloh zameraných na rozvíjanie národného povedomia, spoznávanie kultúrneho dedičstva, na rozvoj lásky k rodnej reči, tradíciám, folklóru, rozvoju tvorivosti detí, mládeže a rodín. Všetky činnosti boli orientované v prvom rade na upevňovanie vlastenectva s plnením odkazu Jána Pavla II: „Vlastenectvo patrí v Desatore do štvrtého Božieho prikázania – cti otca svojho i matku svoju. Práve rodičia sú – alebo by aspoň mali byť – tými prostredníkmi, ktorí nám odovzdávajú hodnoty našej vlasti. Je to „... zamilovať si všetko, čo je súčasťou vlasti: históriu, tradíciu, jazyk i samotnú rodnú krajinu. Ide o lásku, ktorá zahŕňa diela rodákov a plody ich génia.“ **Rok 2014 – Rok kráľa Svätopluka.** Začiatok roka 2014 začínal v DMS Šurany nielen oslavou vzniku SR, ale bol aj príležitosťou reprezentovať Maticu slovenskú a predstaviť slovenské zvyky, kroje, piesne, tance v relácii „Teleráno“ televízie Markíza. Rok 2014 bol Rokom kráľa Svätopluka, ktorý slávnostne otvárali predstavitelia MS na Bratislavskom hrade, kde k dôstojnému priebehu osláv prispela aj dychová hudba Rosička ZUŠ Šurany, patriaca k šurianskemu DMS. Vďaka besedám a prednáškam na školách obohatili deti a mládež Rok kráľa Svätopluka svojimi výtvarnými prácami v súťaži „Slovensko moje“, v literárnej súťaži „Literárne Šurany“ a v prehliadke dramatickej tvorby pre deti „Divadelné Šurany“. **Rok 2015 bol Rok Ľudovíta Štúra** „Umenie napospol je jedna z najšľachetnejších stránok ľudstva, v ňom, kde sa ujalo, javí sa lepšia čiastka človeka i národa.“, S týmto citátom Ľ. Štúra, osobnosti slovenských dejín, otváral sa rok 2015 v Dome Matice slovenskej v Šuranoch. Pre najmenších boli v tomto roku boli podujatia ako tvorivé hry a výtvarná súťaž „Slovensko moje“ venovaná práve Ľudovítovi Štúrovi. Pútavou aktivitou DMS Šurany bola cyklistická „Saganiáda“ majstra sveta P. Sagana, kde v cieli čakali na deti slovenské vlajočky, ale i omaľovánky hradu Devín, známeho miesta stretnutí štúrovcov. Uskutočnilo sa aj obľúbená akcia pre mladé rodiny „Zlatý slávik materských škôl“, na ktorom sa rodičia dozvedeli aj o všetkých matičných podujatiach organizovaných k jubileu Ľ. Štúra na Slovensku**. Rok** **2016 bol Rok Svetozára Hurbana Vajanského** Slávnostný rok otvoril novoročné hudobno-dramatické pásmo k „Vzniku samostatnej SR“, kde účinkovali žiaci ZŠ, riaditeľka D MS Šurany a dychová hudba Kesanka. Podujatie Slovensko moje, výtvarná súťaž ZŠ a MŠ, bolo v tomto roku venované storočnici S. H. Vajanského a orientovali sme ho k mladým rodinám a ich  deťom. V spolupráci so ZUŠ rozvíjalo vzťah k histórii ale i ku kráse mesta Šurany. Výstavu detských výtvarných prác spojenú s výkladom o Šurianskom hrade doplnil „Ples princezien a princov“ detí, ktorí boli pozvaní na besedu o Jankovi Kráľovi - Záhadný Janko. Beseda zameraná aj na spomienkovú slávnosť na D. Machalu, hlavného organizátora osláv Svätopluka na Bratislavskom hrade 2015. **Rok 2017 je Rok Jozefa Miloslava Hurbana.** Na základe besied a prednášok o tejto významnej osobnosti v základných školách sa zrealizovali „Literárne Šurany“ i výtvarná súťaž „Slovensko moje“. Na otvorení výstavy detských výtvarných prác sa uskutočnila prehliadka detí v speve ľudovej piesni – „Ako jedna rodina spieva celá krajina“. Po tomto podujatí zaujala rodiny i deti ďalšia škola hrou pri realizácii projektu „Veľká Morava v jarnom tábore“. Pokračovaním vzdelávacích aktivít boli besedy detí materských škôl „Hry Matice slovenskej“, ktorú zrealizovala riaditeľka DMS Šurany a jej pomocníčka Medvedica Matica. Vďaka hre spoznali deti slovenské hrady, mestá, hry, piesne. Pri realizácii podujatí založila riaditeľka Domu Matice slovenskej Šurany detský folklórny súbor „Šurianček“, kde sa pravidelne stretávajú deti a rodičia 20 rodín. Záujem o pravidelné matičné podujatia rastie. Aktivity, ako je Vynášanie Moreny, Stavanie mája, Slovensko moje, Jarné hry, Divadelné Šurany, Čaj o piatej, Jesenné dary zeme, Literárne Šurany, Od Lucie do Vianoc, Oslavy Bernoláka, Ozveny a iné, spájajú rodiny malých, mladých i veľkých. Všetkých, ktorí majú záujem o dedičstvo slovenského národa. Dom Matice slovenskej Šurany sa zameral svojou činnosťou na spoluprácu troch generácií deti MŠ, žiaci ZŠ a rodiny. Šurany, kde sa prezentujú divadelníci z rôznych kútov Slovenska. **OP MS Štúrovo** otvára kalendárny rok Matičným plesom v spolupráci so Slovákmi v maďarskom Dorogu. Fašiangové podujatia sú prípravou na tradičný Batôžkový bál, ktoré sa končia stretnutím s básnikom Jozefom Medveďom. Pravidelné podujatia sú i Majáles a oslavy Dňa matiek v matičných priestoroch a pravidelná návšteva Pilíšskej Čaby. Štúrovskí matičiari organizujú na školách vlastivedné a vedomostno-zábavné súťaže zo znalosti slovenského jazyka. Jednou z nich je regionálna vlastivedná súťaž pod názvom Od Dunaja až po Tatry.

**Dom MS Žilina** spolupracuje pri organizovaní podujatí so štátnou správou a samosprávou mesta Žilina. Pod pôsobnosť DMS Žilina spadajú okresy : Žilina, Bytča, Kysucké Nové Mesto, Martin, Turčianske Teplice. DMS sa podarilo zrealizovať množstvo podujatí, výstav a prednášok, ktoré prispeli k pestovaniu a zachovávaniu tradičných národných hodnôt a k zveľadeniu mena Matice slovenskej v čase, keď musí čeliť nezmyselným atakom. Žilinský Dom MS vďaka finančnej podpore Žilinského samosprávneho kraja a Mesta Žilina zorganizoval v tomto roku 11. ročník folklórnych slávností detí materských škôl Kolovrátok, Naše talenty. Patrí sem aj celoslovenská súťaž s medzinárodnou účasťou triednych a školských časopisov pre žiakov materských škôl, základných škôl, špeciálnych základných škôl a školských zariadení, stredných škôl a zahraničných škôl s vyučovacím jazykom slovenským, nazvanú Pro Slavis. Dom MS spolupracuje s kultúrnymi inštitúciami v Žiline. V spolupráci so spolkom žien Živena a Úniou žien organizuje stretnutia študentov s významnými osobnosťami kultúrneho a spoločenského života, ako aj divadelné predstavenia.